Puncak Batu Barigi

jmpl
Puncak Batu Barigi adolah salah satu destinasi wisata alam (spot puncak bukik) yang sadang naiak daun di Sumatera Barat, Indonesia, tampeknyo barado di wilayah Jorong Bukik Kanduang, Nagari Sikabu-kabu Tanuang Haro, Kecamatan Luak, di perbatasan Kota Payakumbuh dan Kabupaten Limapuluh Kota. Tampek iko dikenal karano panorama alamnyo yang rancak bana dari katinggian dan suasana yang syahdu bagi para pencinta alam.

 Lokasi jo Akses 
jmpl
Puncak Batu Barigi barado di katinggian kurang labiah 1.100 meter di ateh pamukoan lautik (mdpl) di ateh Bukik Kanduang. Lokasi iko hanyo bajarak sakitar  9 - 11 kilometer dari pusek Kota Payakumbuah, yang bisa ditampuah dalam kurang labiah 15 minik pajalanan manggunoan kendaraan dari pusek kota.

 Makna Namo 
Barigi adolah kosakata Minangkabau tempo dulu yang alah jarang digunoan. Masyarakaik lokal mamaknai Batu Barigi sebagai batu yang tagak tagok, sasuai bantuak bantuakan alam yang unik di puncak bukik tasabuik.
jmpl

 Daya Tarik 
Puncak Batu Barigi punyo babarapo daya tarik utamo bagi pangunjuang, Panorama alam lueh dari katinggian, tamasuak pamandangan sawah, pabukikan, dan pamandangan kampuang di bawahnyo. Suasana sajuak dan udaro pagunuangan yang cocok untuak wisata alam, santai, atau spot foto. Fenomena kabuik pagi yang baguluang di kawasan puncak, menciptakan pamandangan bantuak “nagari di ateh awan”. Area iko jugo mulai ramai dikunjuangi wisatawan lokal, meskipun fasilitas masih sederhana dan pangambangan masih bajalan.

 Pengembangan dan Fasilitas 
jmpl|jmpl
Puncak Batu Barigi masih dalam tahap pangambangan sabagai destinasi wisata alam oleh pemerintah satampek dan masyarakat lokal. Fasilitasnyo masih dasar, meskipun alah ado area parkir dan beberapa pedagang lokal yang mulai mambuka usaho di kawasan iko. Akses jalan ka puncak sabagian masih barupo jalan tanah, sahinggo pangunjuang disarankan elok-elok tarutamo saaik musim pahujan.

 Potensi Wisata 
Kareno kaindahan panoramanyo, Puncak Batu Barigi bapotensi meanjadi wisata andalan baru di Payakumbuah Limapuluh Kota. Pemandangan alaminyo, suasana “ateh awan”, dan lokasi yang relatif dakek dari pusek kota manjadikan tampek iko manarik bagi pangunjuang yang ingin manikmati alam dari katinggian tanpa paralu pajalanan jauah. 

 Galeri 

 Rujuakan 

Kategori:WikiJalajah